கர்ப்பூரத் தைலம்

கர்ப்பூரத் தைலம் (Turpentine) ஒருவகைப் பைன் மரப்பாலைத் திரட்டி, பிறகு அதைக் காய்ச்சி வடிகட்டி எடுக்கப்படுகிறது. "குழந்தைகள் கலைக் களஞ்சியம்", 1992, சென்னை:தமிழ் வளர்ச்சிக் கழகம்.

 பெறப்படும் முறை 
தரையிலிருந்து ஓரடி உயரத்தில் பைன் மரத்தின் பட்டையைக் கீறிவிடுவார்கள். கீறப்பட்ட இடத்திலிருந்து பால் வடியும். அதைப் பாத்திரங்களில் திரட்டுவார்கள். பைன் மரத்தின் பால் மஞ்சள் நிறமுடையது. பிசுபிசுக்கும். இந்தப் பாலில் கர்ப்பூரத் தைலத்துடன் குங்கிலியம், கரித்தார் முதலிய வேறு சில பொருள்களும் கலந்திருக்கும். இந்தப்பாலைக் காய்ச்சுவார்கள். முதலில் கர்ப்பூரத்தைலம் ஆவியாகி வெளியே வரும். இந்த ஆவியைக் குளிர வைத்தால் கர்ப்பூரத் தைலம் கிடைக்கும்.

 பண்புகள் 
கர்ப்பூரத் தைலம் நிறமற்றது. இதற்கு ஒரு வகை நறுமணம் உண்டு. எண்ணெயைப் போன்றிருக்கும். இது எளிதில் தீப்பற்றி எரியும். எனவே இதைக் கையாள்வதிலும் தேக்கி வைப்பதிலும் மிகவம் கவனமாக இருக்க வேண்டும். தண்ணீரில் கரையாத  தொய்வம், கந்தகம், பாசுவரம் முதலிய பொருள்கள் இத்தைலத்தில் நன்கு கரையும்.

 பயன்கள் 
உடலில் எங்காவது சுளுக்கோ, வலியோ ஏற்பட்டால் கர்ப்பூரத் தைலத்தைத் தேய்ப்பதுண்டு. சாயங்கள், வண்ணங்கள், மருந்துகள் முதலியவற்றைச் செய்ய கர்ப்பூரத் தைலம் பயன்படுகிறது. இது ஒரு சிறந்த நச்சுக்கொல்லி மருந்து.

 மேற்கோள்கள் 

வெளி இணைப்புகள்

 Inchem.org, IPCS INCHEM Turpentine classification, hazard, and property table.
 CDC - NIOSH Pocket Guide to Chemical Hazards - Turpentine
 FAO.org, Gum naval stores: Turpentine and rosin from pine resin
 FloridaMemory.com, Florida State Archive photographs of turpentine camps and laborers
 HCHSonline.org, Timber and Turpentine Industries
 Distil my beating heart
 Florida's "Turpmtine" Camps
 Turpentine Industry at A History of Central Florida Podcast
 Turpentine

பகுப்பு:பிசின்கள்
பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்